tomron87/hebrew-wikipedia-sentences-corpus huggingface dataset:
יורם רואה את אלון מדבר עם ריטה, ומשכנע את צ'ולי שזה הזמן לבצע את תוכנית הבריחה שלו עם שאר הדיירים.
הם מסיחים את דעתה של המנהלת ריטה בעזרת איז'ו, שסופסוף מקבל את המונולוג שלו (סיפור בניקוד).
מתברר שהתוכנית של צ'ולי היא לעלות לגג ולצעוק לעזרה.
הם עולים לגג ("אלף כבאים").
יורם מנסה לצעוק לעזרה, אולם מגלה שהדיירים נמצאים עם אלון וריטה.
הם יורים על יורם ברוגטקה ("גולית") ויורם נופל מראש הבניין.
יורם עולה לשמיים ("מגדלור"), שם הוא פוגש את אלוהים.
יורם מוחה על חוסר הצדק, ואלוהים מסביר לו שהמטרה שלו הייתה למות.
בנוסף הוא מופתע מכך ששליחו, אלון נודע, השתמש בשם כל כך לא מקורי.
חברי "הלא נודע" חוגגים את מותו של יורם ("העולם שמח").
ורוניקה נכנסת ומסבירה שהתאהבה ביורם למרות מדיניות החברה לא להתאהב.
אלון מסביר לה שבמילא אין טעם כי יורם מת, אבל מציע לה לחתום על חוזה.
ורוניקה עולה לשמיים ופוגשת את יורם, והשניים מתנשקים ("לא יפריד דבר").
לאחר הקידה לקהל, שרים השחקנים את "אצל הדודה והדוד", לאחר שאיז'ו מסכים לכך.
אתי ועקנין לורה מטופלת במוסד.
נוטה להגיד "מה?" פעמים רבות ומאוהבת באלון פיני קידרון המספר / איז'ו המספר של הסיפור, שונא את השיר "אצל הדודה והדוד".
מתלבש בבגדים מוזרים וחפץ לבצע מונולוג אסף שגב צ'ולי רוקיסט נוטה לכעסים שמטופל ארבע שנים במוסד גידי גוב אלוהים (קול בלבד)
ס"ט הם ראשי תיבות המשמשים לחתימה מליצית.
לס"ט מספר פענוחים, בהם ברכת החיים "סופו טוב"; ויש אומרים "סימן טוב", כן נפוץ הפענוח "ספרדי טהור", אך פענוח זה ככל הנראה שגוי.
השימוש בראשי התיבות, כלפי עצמם או כלפי אנשים אחרים, נעשה בעיקר אצל יהדות ספרד.
אחד הפירושים המקובלים הוא "סופו טוב" (או "סופי טוב"), או "סיפיה טב", כלומר איחולי כל טוב, או "סימנא טבא", שהוא סימן או דבר טוב.
קיימות גם ההטיות של סי"ט או סליט"א.
רבי יהודה כלץ למשל חתם "ס"ט אכי"ר" (ס"ט אמן כן יהי רצון).
הרב חיים יהושע אלעזר הכהן חמצי, לאחר שכתב את שמו, הוסיף את המילים "סופי טוב".
שלמה גרינבוים הציע לפענח "סין טין" – רפש וטיט – ביטוי של ענווה והתבטלות בפני האל, זאת לפי הסכמת אחד מרבני ליוורנו לספר שער יוסף שחתם כך.
אחרים דחו זיהוי זה בשל כך שהצירוף סין טין ס"ט קיים, וכן בשל כך שחתימה זו משמשת גם כלפי אנשים אחרים (דוגמה אחת מני רבות: בהסכמת רבני סאלי לספר חפץ ה' נכתב "רבי חיים בן עטר ס"ט") ולא סביר שאדם יכנה את חברו "רפש וטיט".
בעבר היה מקובל לפענח "ספרדי טהור" עבור יהודים שלא חיו כאנוסים, או שלא התערבבו עם אשכנזים, יש שדחו זיהוי זה בשל העובדה שבחתימה השתמשו אשכנזים (ביניהם: החכם צבי, היעב"ץ רבי ישראל משקלוב ועוד רבים), כך גם תימנים (ביניהם הרש"ש רבי יחיא צאלח) ואיטלקים (ביניהם רמח"ל ועוד).
קיצור למילה הלטינית "סיגנט", חתימה מקוצרת.
כלומר מקום החותמת, סימון מקום החתימה.
יש שטענו שפענוח הוא "סנט": יהודי ספרד נהגו בימי האינקוויזיציה לציין את אבותיהם שמתו על קידוש השם כקדושים, ומכאן דמיון לראשי התיבות "ST", מהמילה הלטינית "Sanct", שפירושה "קדוש".
עם זאת, נעשה שימוש בחתימה זאת גם טרם גירוש ספרד (למשל: הריטב"א, הרא"ש, אבודרהם).
נתרן פרכלורט הוא תרכובת אי-אורגנית עם הנוסחה הכימית NaClO4. הוא מורכב מקטיוני נתרן ומאניוני פרכלורט .
זהו מוצק גבישי לבן, היגרוסקופי המסיס מאוד במים ובאתנול.
בדרך כלל מופיע כמונוהידראט נתרן פרכלוראט .
התרכובת היא המסיסה ביותר במים מבין מלחי הפרכלורט הנפוצים.
חום היווצרותו הוא , כלומר הוא יציב תרמית עד לטמפרטורות גבוהות.
ב־490 מעלות צלזיוס הוא עובר פירוק תרמי, ומייצר נתרן כלורי וחמצן.
הוא מתגבש במערכת הגבישית ההקסגונלית.
חומצה על-כלורית נוצרת על ידי טיפול בנתרן פרכלורט עם חומצה מלחית (HCl).
אמוניום פרכלורט ואשלגן פרכלורט, המשמשים ברקטות ובפירוטכניקה, מוכנים על ידי פירוק כפול מתמיסה של נתרן פרכלורט ואמוניום כלוריד או אשלגן כלורי, בהתאמה.
עקב מסיסותו הגבוהה (2096 גרם/ליטר ב-25 מעלות צלזיוס) וההתנהגות האדישה של פרכלורט מומס, תמיסות של נתרן פרכלורט משמשות לעיתים קרובות כאלקטרוליט רקע לא תגובתי (אלקטרוליט תומך).
ואכן, מכיוון שתגובת חמצון-חיזור של פרכלורט מוגבלת מבחינה קינטית גם אם היא תרכובת לא יציבה תרמודינמית, פרכלוראט הוא אניון לא רגיש לחיזור.
מעבר לכך, הוא אניון לא קומפלקסי עם יכולת קשירת ליגנדות נמוכה למדי.
בעבר נעשה שימוש נרחב בפרכלורטים בסינתזה של תרכובות קואורדינציה, מכיוון שגודלם הגדול יותר (בהשוואה להלידים) ויכולות החיבור המצוינות בקשר מימן הפכו אותם ליוני נגד יעילים ביותר עבור קומפלקסים עם ליגני אמין, מים והליד, ולעיתים קרובות הניבו תוצרים גבישיים ביותר.
עם זאת, בגלל הסיכונים (ראה סעיף בטיחות להלן) הקשורים לשימוש בהם, הם הוחלפו ברוב המעבדות על ידי נגדים הרבה פחות מסוכנים כמו פלואורבוראט ואניונים קשורים.
נתרן פרכלורט הוא קודמן למלחי אמוניום פרכלורט, אשלגן פרכלורט וליתיום פרכלורט.
תהליך היצירה שלהם לעיתים קרובות מנצל את המסיסות הנמוכה שלהם במים ביחס לנתרן פרכלורט.
נתרן פרכלורט משמש לדנטורציה של חלבונים בביוכימיה ובתגובות מיצוי והכלאה סטנדרטיות של DNA בביולוגיה מולקולרית.
ניתן להשתמש בנתרן פרכלורט כדי לחסום את ספיגת היוד לפני מתן חומר ניגוד המכיל יוד בחולים עם יתר-תירואידיזם תת-קליני (מדוכא תירוטרופין).
נתרן פרכלורט מיוצר על ידי אלקטרוליזה של נתרן כלורט () במתכת אצילה, כגון פלטינה.
כל הפרכלורטים הם מחמצנים חזקים.
כאשר מערבבים אותם עם תרכובות אורגניות עלולות להיווצר תגובות בעירה קיצוניות, ומכאן השימוש בחומרים כאלה בזיקוקים, חומרי הנעת רקטות פשוטים וחומרי נפץ מאולתרים.
תערובות של פרכלורט עם תרכובות אורגניות יכולות להתלקח או להתפוצץ באופן ספונטני ולהיות רגישות לזעזועים.
רעילות חריפה: המינון הקטלני החציוני (LD50) הוא 2–4 גרם/ק"ג (ארנבות, דרך הפה).
רעילות כרונית: הצריכה התכופה של מי שתייה עם ריכוזים נמוכים (בטווח של מיקרוגרם/ליטר) של פרכלורט מזיקה לבלוטת התריס, שכן אניון הפרכלורט מתחרה עם ספיגת יודיד וגורם להפרעה חמורה בתפקוד בלוטת התריס.
השפעות סביבתיות: אניוני פרכלורט נחשבים למזהמים מתמשכים שעלולים לגרום לזיהום ארוך טווח של מי השתייה, והמסיסות הגבוהה של נתרן פרכלורט הופכת אותו לנייד מאוד בסביבה.
חששות משמעותיים הועלו לגבי ההשפעות הסביבתיות של פרכלורטים בגלל יכולתם לשבש את ספיגת היוד ואת חילוף החומרים.
סא־אמון (מלך בשנים 978–959 לפנה"ס), היה פרעה מצרים השישי לשושלת ה-21.
סא־אמון היה כנראה, בן לאמנמופ, ואח לאוסורקון.
עם מות אחיו נתמנה לשלטון על מצרים.
כמו שאר בני השושלת ה-21 כוחו לא היה עצום, ומעגל השפעתו היה קטן יחסית.
בדומה למשפחתו היה מבוסס בטאניס, (כנראה צען התנ"כית).
להבדיל מקודמיו הרבה לבנות, ובבנייה הייתה תרומתו היחידה לאימפריה המצרית.
המפורסמים שבמפעליו היו בנין מקדש אמון בממשית, ושיפוץ המקדש לאותו האל בטאניס.
יש לייחס לו את נעילת חדרי הדיר אל-בחרי, אזור דתי וקבורתי חשוב במצרים העתיקה.
לסא־אמון לא הייתה חשיבות רבה למצרים, המומיה שלו הושחתה עם השנים בידי שודדי קברים, צורתה דומה לזאת של אביו וגובהה 1.65 מטרים.
קיימת סברה בדבר היות סא־אמון אבי בת פרעה שנישאה לשלמה.
במקרא מתואר אותו חותן שלמה כמוסר גזר בתור נדוניית בתו, אחר שהשמיד את העיר.
כמלך חלש, ביקש להסדיר את יחסיו עם ממלכת ישראל המאוחדת - כוח עולה בימיו.
סאטיה נאראיין גוֹאֶנְקָה (30 בינואר 1924 - 29 בספטמבר 2013) היה מורה למדיטציית ויפאסנה במסורתו של סיאג'י או-בה-קין (1971-1899) מבורמה (מיאנמר).
מוצא משפחתו מהודו, אך גואנקה נולד והתחנך בבורמה.
במהלך חייו שם התוודע לאו-בה-קין ולמד ממנו את טכניקת הוויפאסאנה.
בשנת 1969, לאחר שקיבל הכשרה ממורהו במשך ארבע-עשרה שנה, התיישב גואנקה בהודו והחל ללמד ויפאסנה.
במדינה השסועה עדיין בין כתות ודתות שונות, משכו הקורסים של גואנקה אנשים מכל קצות החברה בהודו.
הטכניקה שמלמד גואנקה מייצגת מסורת ששורשיה במשנתו של בודהה.
גואנקה מדגיש כי "בודהה מעולם לא לימד דת, אלא דהרמה, הדרך לשחרור, שהיא אוניברסלית".
נאמן לאותה מסורת, גישתו של גואנקה היא שוויונית ואינה כיתתית.
גואנקה לימד עשרות אלפי אנשים ביותר מ-300 קורסים בהודו ובארצות אחרות, במזרח ובמערב.
בשנת 1982 הוא החל למנות מורים-עוזרים שיסייעו לו לעמוד בדרישה הגוברת והולכת לקורסים.
תחת הדרכתו הוקמו מרכזי מדיטציה בהודו, ארצות הברית, אוסטרליה, ניו זילנד, צרפת, אנגליה, יפן, סרי-לנקה, תאילנד, בורמה, נפאל ומדינות רבות נוספות.
בישראל קיימים קורסי ויפאסנה בשיטת ס.נ.
גואנקה מאז תחילת שנות התשעים.
כמיטב המסורת נערכים הקורסים על ידי מורים, מדריכים, מסייעים ומנהלי קורס מתנדבים.
בשנים האחרונות נערכו לאורך כל השנה קורסים בקיבוץ בית זרע שבאזור הכנרת ובחצבה, והחל מסתיו 2014 נלמדים הקורסים במרכז החדש שנבנה בקיבוץ דגניה, המרכז נחנך רשמית ב-12 בדצמבר 2014, בבוקרו של סיום הקורס העשירי שנערך בו.
עד היום לקחו חלק בקורסים בישראל כ-10,000 ישראלים.
אחד מתלמידיו המפורסמים בישראל הוא הפרופ' יובל נח הררי, שאף הקדיש לו את ספרו ההיסטוריה של המחר.
סאאב 900 הוא רכב מתוצרת תאגיד סאאב השוודי.
הרכב יוצר בין השנים 1978–1998 והיה מבוסס על השלדה של סאאב 99 וסאאב 90 ועל אופל ווקטרה הקדומה.
הרכב יוצר עם חזית ארוכה משל סאאב 99, זאת על מנת להתאים את הרכב לתקינה האמריקאית.
לאחר רכישת החברה על ידי ג'נרל מוטורס ב-1989 הוחלט על פרויקט המשך וסאאב NG 900 יוצרה בצורתה החדשה משנת 1994 ועד 1998.
בין השנים 1994-1998 שווקה סאאב 900 בגרסת הסנסוניק הייחודית.
גרסת הסנסוניק היא למעשה תיבת הילוכים חצי־אוטומטית, כלומר תיבת הילוכים הממונעת בעזרת מצמד (קלאץ') הידראולי ואין צורך בדוושת הקלאץ' המסורתית אך עדיין יש צורך להעביר הילוכים כמו בתיבה ידנית.
בשנת 1999 פותחה על בסיס ה-900 סאאב 9-3 שקיבלה את השילדה מה-900 ולפי ג'נרל מוטורס בוצעו 1100 שינויים.
2000 סמ"ק טורבו סנסוניק/אוטומט/ידני 185 כ"ס (שווק בארץ כסנסוניק)
2000 סמ"ק אוטומט/ידני 131 כ"ס (בארץ שווק אך ורק כאוטומט בגרסת הLE ששווקה בשתי מדינות בלבד - ישראל ובריטניה)
2000 סמ"ק טורבו אוטומט/ידני קבריולה (שווק בארץ בגרסה האוטומטית)
2000 סמ"ק אוטומט/ידני 131 כ"ס (בארץ שווק אך רק כאוטומט בגרסת הLE ששווקה בשתי מדינות בלבד - ישראל ובריטניה)
2000 סמ"ק טורבו סנסוניק/אוטומט/ידני 185 כ"ס (לא שווק בארץ בשנתון זה)
2000 סמ"ק טורבו אוטומט/ידני קבריולה 185 כ"ס (שווק בארץ כאוטומט)
סאאב יאס JAS-39 גריפן (בשוודית: Saab JAS 39 Gripen) הוא מטוס קרב מתקדם מהדור הרביעי+ מתוצרת חברת סאאב השוודית המיוחד ביכולתו לנחות בכבישים רגילים (אם אורכם מספיק), להתחמש במהירות על ידי מערכת חימוש ניידת בעזרת צוות מכונאים הנמצאים בכוננות בשטח, ולהמריא בשנית לגיחה מבצעית נוספת.
רעיון פיתוח המטוס החל להתגבש בסוף שנות ה-70 עם יציאתם משירות של מטוסי הקרב ו.
בנוסף, ביקשה הממשלה השוודית מענה לאיום הסובייטי בדמות מטוסי המיג והסוחוי החדשים שנכנסו לשירות מבצעי.
תכנון המטוס החל ב-1980 והפרויקט זכה לתמיכת בית הנבחרים השוודי ב-1982.
שם המטוס JAS מעיד על יעודו של המטוס: (J' (Jakt' – אוויר-אוויר, (A' (Attack' – אוויר-קרקע, (S' (Spaning' – סיור.
כינוי המטוס נבחר על ידי הציבור השוודי ומתייחס לדמות הגריפון מהמיתולוגיה הנורדית שמצוי גם בלוגו של החברה המפתחת.
ב-26 באפריל 1987 נגלל המטוס לרגל חגיגות החמישים לייסוד חברת סאאב, שנה מאוחר יותר, ב-9 בדצמבר 1988, ערך המטוס את טיסת הבכורה שלו.
ב-1995 חתמה חברת סאאב הסכם לשיתוף פעולה עם בריטיש אירוספייס הבריטית, שיתוף הפעולה נועד בין היתר בשיפור תוכניות המטוס הקיימות ובאפשרויות היצוא שלו, תוך כדי שימוש בניסיונם של הבריטים בתחומים אלו.
ב-2007 נכנסה נורווגיה לשותפות בפיתוח המטוס, ובאותה שנה גם נחתם הסכם לכניסתה של חברה דנית לפרויקט.
המטוס מהווה את מטוס הקרב העיקרי של חיל האוויר השוודי אשר הזמין 204 מטוסים, מתוכם 28 מטוסים דו-מושביים המיועדים לאימון.
חיל האוויר הצ'כי וחיל האוויר ההונגרי רכשו את המטוסים וגם חוכרים מטוסים מחיל האוויר השוודי.
חיל האוויר הדרום אפריקאי החל לקלוט את המטוסים הראשונים באפריל 2008.
בחברה רשומה הזמנה מחיל האוויר המלכותי התאילנדי.
המטוס נמצא תחת הערכה של מספר חילות אוויר ברחבי העולם ומתחרה מול מטוסים כדוגמת ה־F-16 ומטוסי קרב רוסיים.
JAS 39A – גרסת מטוס הקרב הראשונה שנכנסה לשירות מבצעי ב-1996
JAS 39B – הדגם הדו-מושבי בגרסה הראשונית
JAS 39C – דגם העומד בסטנדרטים של נאט"ו וכולל שיפורים נרחבים וכן יכולת תדלוק אווירית
JAS 39D – הדגם הדו-מושבי לדגם C
JAS 39E/F – הגרסאות הנוכחיות של המטוס בעלות תוספות ושדרוגים משמעותיים במערכות, שהופכות את המטוס שווה ערך למטוסי הטייפון וראפאל
אוסטריה קרנטן היה מועדון כדורגל אוסטרי.
הוא היה מועדון הכדורגל של העיר קלגנפורט.
המועדון הוקם ב-1 ביוני 2007 ותוך ניצול רישיון של קבוצה אחרת שפורקה הוא נכלל בהבונדסליגה האוסטרית.
המועדון שיחק באצטדיון היפו ארנה שידוע גם בשמו אצטדיון "ורס'ירסי".
במועדון נקלטו כדורגלנים מקבוצה אחרת של העיר (שבהמשך פורקה) וגם כדורגלנים זרים חדשים כמו תיירי טזאמטה.
בעונתו הראשונה סיים המועדון במקום התשיעי מ-10 קבוצות.
את עונת 2008/2009 הקבוצה סיימה במקום השישי.
לאחר עונת 2009/2010 הקבוצה ירדה לליגת משנה.
ביוני 2010 הקבוצה הודיעה על פשיטת רגל והתפרקה.
ס.ע.ר הוא בית ספר פרטי יהודי-אורותודקסי-מודרני שממוקם בשכונת ריברדייל ברובע הברונקס שבניו יורק, ארצות הברית.
ס.ע.ר מחולק לבית ספר יסודי הכולל את כיתות א' עד ח' ולבית ספר התיכון, בו נכללות כיתות ט' עד יב'.
בית ספר התיכון של ס.ע.ר הוקם בשנת 2003, מכיל כ-400 תלמידים, כ-70 מורים והוא מעורב (בנים ובנות לומדים יחד).
התלמידים באים ממשפחות המזוהות עם זרם האורתודוקסים המודרניים (Modern Orthodox) אשר גרים בניו יורק, בניו ג'רזי ובקונטיקט.
בית הספר מנוהל על ידי הרב נפתלי הרצשטרק שהגה והוציא לפועל את רעיון הקמת בית הספר.
בנוסף, על צוות ההנהלה נמנים הרב ג'ון קרול (סגן המנהל) והגברת ננסי לריא.
תוכנית הלימודים בבית הספר מורכבת מלימודי יהדות לצד לימודים כלליים.
לימודי היהדות כוללים: גמרא, תנ"ך, הלכה ומחשבת ישראל, זאת לצד לימוד השפה העברית.
הלימודים הכלליים כוללים: מתמטיקה, מדעים, אנגלית, היסטוריה, מוזיקה ושפה זרה.
בית הספר חורת על דגלו את הקשר לישראל ומחנך את תלמידיו לחיזוק וטיוב הקשר בינם לבין ארץ ישראל.
ס.ע.ר בנוי בסגנון אדריכלי ייחודי.
מבנה בית הספר עשוי חלונות רבים הן כלפי חוץ והן בפנים.
זוהי חלק מהגישה החינוכית הדוגלת בשקיפות כלפי הנעשה בתוך בית הספר ובהסרת החומות בין כל נוכחי בית הספר - תלמידים ומורים כאחד.
כך יוצא למשל שהתלמידים אינם לומדים בכיתות סגורות אלא למעשה מדובר בחדרים שפתוחים לרווחה מצד אחד.
בית הספר מחנך את תלמידיו לאהבת ארץ ישראל וחיזוק הקשר לארץ.
למעלה מ-90 אחוזים ממסיימי כיתה י"ב מגיעים לישראל לשנה למסגרות שונות: ישיבות, מדרשות, התנדבויות ועוד.
תלמידי ס.ע.ר נוטלים חלק פעיל בכינוסי תמיכה בישראל דוגמת: כינוס איפא"ק, הפגנות תמיכה במדיניות ישראל ועוד.
בנוסף, מקפידים התלמידים לומר בכל בוקר את התפילה לחיילי צה"ל.
כחלק מהזיקה שבין בית הספר לישראל, מכיל בית הספר בית מדרש הפועל מטעם ארגון תורה מציון בשיתוף עם בני עקיבא עולמי, הסוכנות היהודית וישיבה אוניברסיטה בית המדרש המורכב מרב לצד בחורות ובחורים ישראלים.
תפקידם הוא להעביר חומרי יהדות שונים ובנוסף להעביר לתלמידים פעילויות ציוניות ועדכונים על הנעשה בארץ ישראל.
בית הספר שם דגש מיוחד גם על תכנים שאינם קשורים באופן ישיר לתוכנית הלימודים.
במסגרת זאת, מפעיל בית הספר חוגים ומועדונים רבים אליהם זכאי כל תלמיד להצטרף.
להלן חלק מן הנושאים בהם עוסקים החוגים: ירחון בית ספרי, מתמטיקה, GAAC (Global Awareness and Action Committee's), דרמה, כתיבה יוצרת, ספרים, להקה, תרבות הדיון (Debating) קולנוע, פוליטיקה, השקעות, ישראל, בישול, צילום, אומנות ועוד.
בדרך זו, חותר בית הספר לפתח יכולות וכישורים אלו אצל התלמידים.
בנוסף, תחום הספורט מפותח מאוד בס.ע.ר ורבים מן התלמידים משתייכים לקבוצות הספורט השונות של בית הספר.
לס.ע.ר ישנם קבוצות ספורט בסוגי הספורט הבאים: כדורגל, כדורסל, טניס, בייסבול, כדורעף, באולינג, סופטבול.
כל קבוצות הספורט מתחרות בליגה המורכבת ממספר בתי ספר יהודיים הממוקמים במרחב המטרופולין של ניו יורק.
קבוצות הספורט של ס.ע.ר זכו באליפויות הבאות: קבוצת הכדורסל הבנים בשנת 2005–2006. קבוצת הכדורגל בנות בשנת 2007. קבוצת הכדורסל בנים בשנת 2008. קבוצת הכדורגל בנות בשנת 2008.
סאאב (Saab, תעתיק מדויק: סוב) הייתה חברת רכב ותעשייה כבדה שוודית שהוקמה בשנת 1937 ועסקה ביצור מטוסים.
עם סיום מלחמת העולם השנייה חיפשה החברה שווקים חדשים.
בשנת 1944 החל פרויקט במטרה ליצור את המכונית הראשונה, חמש שנים לאחר מכן החל היצור של המכונית "SAAB 92".
העיצוב הדגיש את שורשיה של החברה בתעופה בעיקר.
בשנת 1969 נחתם הסכם שותפות עם יצרנית המשאיות השוודית סקאניה.
בדצמבר 1989 הכריזה ג'נרל מוטורס על קניה של חמישים אחוז מחברת סאאב, ואופציה לרכוש את המניות הנותרות בתוך כעשור.
בהמשך התפתחה סאאב לחברה לייצור שלל מוצרי תעשייה כבדה מתוחכמים כמו טילי כתף.
ב-2009, לאחר משבר בענף הרכב האמריקאי בעקבות משבר 2008 נחתם מזכר הבנות לפיו ימכרו עסקי מכוניות הנוסעים של סאאב מידי ג'נרל מוטורס לחברת מכוניות העל השוודית "קוניגסג" בשילוב קבוצת משקיעים נורווגים.
הסכם זה לא יצא לפועל, וסאאב נמכרה לחברת רכב הולנדית שמכרה את מותג היוקרה "ספייקר", כיום החברה נקראת Swedish Automobile.
בשנת 2011 החברה נכנסה למשא ומתן עם יצרן סיני שהיה מעוניין לרכוש אותה אך ג'נרל מוטורס הטילה וטו, ולכן הסינים ויתרו על העסקה וסאאב נכנסה להליך פירוק, אך בשנת 2012 התקשורת בשוודיה דיווחה על השלמתה של עסקה לקניית יצרנית המכוניות השוודית וחובות העתק שלה, אולי בדרך לחזרה לפעילות.
על-פי הדיווחים, חברת "הרכבים החשמליים הלאומית של שוודיה" (National Electric Vehicle Sweden, או בקצרה NEVS), בבעלותו של איש עסקים מהונג קונג, הסכימה לשלם סכום העומד על 208–250 מיליון יורו תמורת שליטה בסאאב, למעט חברת-בת להספקת חלפים לדגמי החברה.
המהלך התאפשר מאחר שהחוק השוודי קובע שניתן לרכוש חברה אפילו אם הכריזה על פירוק ולמעשה סגרה שעריה, בתנאי לכיסוי החובות.
במקרה של סאאב, עומדים החובות הללו על סכום עתק של כמיליארד יורו.
בינואר 2013 הכריזה החברה על כוונתה לחזור ולייצר כלי רכב והציבה יעד מכירות של 120,000 יחידות עד לשנת 2016. בסיום שנת 2015 הכריזה החברה על כוונתה לייצר 4 דגמים חדשים בתוך כשנתיים.
למרות הצהרת הכוונות לא שבה החברה לייצר כלי רכב וביוני 2016 הודיעה החברה באופן סופי על כוונתה לוותר על המותג סאאב ולייצר מכוניות תחת שם מותג חדש -NEVS.
הכרזה זאת מהווה, למעשה, את סיום דרכה של סאאב כיצרנית רכב.
סאאב 2000 הוא מטוס נוסעים בעל מנועי טורבו פרופ המסוגל לשייט במהירות של 665 קמ"ש (360 קשר)
חברת סאאב החליטה לייצר את המטוס בדצמבר 1988 עקב דרישות רבות למטוס טורבו פרופ שמסוגל להגיע למהירות קרובות למהירות של מטוס סילון אך עם היתרונות של מנועי טורבו פרופ.
מוטת הכנפיים של סאאב 2000 הייתה גדולה ב 15% מסאאב 340 וארוך יותר ב - 7.5 מטר ממנו כך שהיה ניתן להסיע בו 58 נוסעים.
סאאב 2000 היה המטוס הראשון שהשתמש במנועי טורוב פרופ מסוג AE 2100 של חברת Rolls-Royce שלאחר מכן ייוצרו על ידי חברת Alison, המנוע נבנה במיוחד עד 6 להבים בכל מנוע כדי שיפעל בסל"ד נמוך יותר וכך יהייה שקט יותר.
המנועים הורכבו רחוק יותר מגוף המטוס מאשר במטוס סאאב 340.
נתוני המכירות של המטוס לא היו גבוהים.
החברה הראשונה שהפעילה כמות גדולה של המטוס היא חברת קורסאייר, חברה אזורית שהייתה בבעלות חברת סוויסאייר.
קורסאייר הזמינה 34 מטוסים והפעילה אותם עד שנת 2005. עקב דרישה נמוכה למטוס חברת סאאב הפסיקה את ייצורו בשנת 1999.
עד שנת 2000, 58 מטוסים נשארו בשירות פעיל, הסיבה העיקרית לכך שהמטוס נכשל מבחינה מסחרית היא המטוסים החדשים שנבנו בעלי מנוע סילון כמו הבומברדייה CRJ והאמבראר ERJ 145, שסיפקו נתונים טובים יותר ונוחות טובה יותר לנוסע באותו המחיר.
ביוני 2006, פקיסטן השלימה את הרכישה של 6 מטוסי סאאב 2000 המצוידים במכ"ם מתוצרת סאאב-אריקסון, אך עקב אילוצים קיבלו רק 5 שמתוכם ארבעה מצוידים במכ"ם.
סאאב 2000 בעל 50–58 מקומות לטיסות מקומיות.
סאאב 2000FI ייצור מיוחד לרשות התעופה היפנית לצורך בדיקות תקינות של המטוס, ייוצרו רק 2.
סאאב 2000AEW&C מטוס המצויד במכ"ם ביון לצורך משימות מיוחדות.
חיל האוויר של פקיסטן - 5 מטוסי סאאב 2000 שמתוכם 4 מטוסים המצוידים במכ"ם ביון.
ב-10 ביולי 2002, טיסת קורסאייר 850 ביצעה נחיתת חירום בשדה התעופה Werneuchen ב- גרמניה, המטוס ניזוק באופן קשה לאחר שפגע בסוללת עפר שהייתה על המסלול.
בריגדיר גנרל סמואל ליימן אטווד מרשל היה ההיסטוריון הקרבי הראשי של צבא ארצות הברית במלחמת העולם השנייה ובמלחמת קוריאה.
מרשל נולד בעיירה קטסקיל במדינת ניו יורק.
במלחמת העולם הראשונה שֵרת בצבא ארצות הברית בדיביזיית הרגלים 90, אולם לא השתתף בלחימה.
במלחמת העולם השנייה שימש מרשל כהיסטוריון הקרבי הראשי של הצבא בדרגת בריגדיר גנרל.
הוא סייר בזירות קרב רבות וראיין מאות חיילים וקצינים מהם גבה עדות על הקרבות בהם השתתפו.
בין הקצינים שרואיינו על ידו ניתן למנות את ריצ'רד וינטרס ורוברט קול.
מחקרו החשוב ביותר פורסם בספרו "אנשים מול אש".
בספרו קבע מרשל ש-75% מכלל לוחמי הרגלים בצבא האמריקאי כלל לא ירו בנשקם במהלך הקרב, וכי יש לשפר את הכשרת הלוחמים הן בתחום השימוש בנשק החדיש והן בתחום ההתמודדות המנטלית וההסתגלות של הלוחמים לעוצמת האש שמפעיל האויב בקרב.
מרשל מציע במחקרו כי החיילים יחונכו להרבות בירי בעת לחימה וכי על המפקד להקפיד ולהורות על אנשיו לפתוח באש ולהוסיף ולירות.
"הם צנחו בלילה", הוצאת מערכות, מאנגלית: אהרן אמיר
"אנשים מול אש", הוצאת מערכות, 1956, מאנגלית: עוזי נרקיס
"גבעת קדל חזיר קרבות קוריאה", הוצאת מערכות, 1959. הופק לקולנוע בשם "גבעת הדמים" בכיכובו של גרגורי פק.
סדרת מטוסי סאאב 340 הם מטוסים צרי גוף מתוצרת חברת Saab השוודית.
המטוסים בעלי שני מנועי מדחף-טורבו מתוצרת חברת ג'נרל אלקטריק.
ייצור המטוס החל בשנת 1983 בשם SF340 ויוצרו כ-40 מטוסים מדגם זה.
בשנת 1985 החליפה החברה את שם המטוס לשמו הנוכחי.
לאורך השנים יוצרו דגמים שונים של המטוס.
Saab 340A: הדגם הראשון של המטוס משנת 1985, בעל שני מנועי מדחף-טורבו מסוג 1,735shp (1215kW) General-Electric CT7-5A2, המטוס מכיל בין 30–36 מושבים ויוצרו כ-159 יחידות בשלוש תצורות: נוסעים, מטען ו-VIP.
Saab 340B: דגם משופר של המטוס בעל שני מנועי מדחף-טורבו מסוג 1,870shp (1394kW) General-Electric CT7-9B, המטוס מכיל בין 33–36 מושבים.
Saab Tp 100 תצורת VIP לדגם B של המטוס.
בנוסף תצורה זו נמכרה לחיל האוויר השוודי.
Saab Tp 100A: תצורת VIP נוספת לדגם B.
Saab OS 100: דגם שיוצר לטובת אמנה בדבר שמים פתוחים ונועד למתן תצפיות.
Saab 340B Plus: שיפור לדגם B של המטוס.
השיפור נראה בעיקר בצורת הכנפיים.
Saab 340B plus SAR-200: מטוס חיפוש והצלה שיוצר לטובת משמר החופים היפני.
הדגם מתבסס על שיפורי הדגם הקודם של המטוס.
בין השנים 1983 ל-2020 התרחשו 22 תאונות ותקריות במטוסים מדגמי ה-Sabb 340, שבהן נספו בסך הכל 48 איש.
אחת מהן היא טיסה KLM 433 בשנת 1994 שבה נהרגו הקברניט ושני נוסעים.
סאאב 96 (שוודית: 96 Saab) היא מכונית משפחתית קומפקטית, שיוצרה על ידי יצרנית הרכב והמטוסים השוודית סאאב בין השנים 1960–1980. הסאאב 96 הורכבה גם בפינלנד ובבלגיה.
סאאב היא חברת רכב ותעשייה כבדה שהוקמה בשנת 1937 ועסקה ביצור מטוסים.
בשנת 1967 כאשר הנהלת חברת סאאב החליטה להגדיל את נפח מנוע הסאאב 96, נבדקו המנועים של וולוו b18, טריומף 1300, מנוע 4 צילינדרים V4 לנצ'יה, מנוע הילמן אימפ, מנועי פולקסווגן ואופל, ולבסוף הוחלט על מנוע פורד טאונוס 15m.
במודל 1965, החלון הקדמי הוארך, ובמודל 1968 שני החלונות מלפנים ומאחור הורחבו מעט.
מנוע אורכי 3 צילינדרים, 2 פעימות, 845 סמ"ק המפתח 28 כ"ס
תמסורת ידנית 3 הילוכים, (גיר על מנוף ידית ההגה)
בראלי השוודי הבינלאומי ה-24 בשנת 1973 ניצחה הסאאב 96, וכן בראלי השוודי הבינלאומי ה-26 בשנת 1976
ב-1 ביוני 1967, כאשר מונה משה דיין לשר הביטחון, של מדינת ישראל, הגיע דיין בסאאב 96 הפרטית שלו, לישיבת הממשלה הראשונה שהשתתף בה, שהתקיימה בירושלים, כשהוא נוהג לבדו.
סאאב 93 (93 Saab) היא מכונית משפחתית קטנה, שיוצרה על ידי יצרנית הרכב והמטוסים השוודית סאאב בין השנים 1955–1960. ה"סאאב 93" יוצאה ל- ארצות הברית.
גרסת הספורט של "סאאב 93" הייתה קרויה סאאב GT750.
את דגם הסאאב 93 החליף דגם ה-סאאב 95. בשנת 1960 יוצרו 2 הדגמים בעת ובעונה אחת.
סאאב (Saab) היא חברת רכב ותעשייה כבדה שהוקמה בשנת 1937 ועסקה ביצור מטוסים.
2 דלתות סדאן (עם גגון בד גדול) - כאופציה
מנוע אורכי 3 צילינדרים, 2 פעימות, 748 סמ"ק המפתח 25 כ"ס
משנת 1957 - 2 נקודות חגורות בטיחות - כאופציה
ב-1957 זכתה הסאאב 93 בראלי פינלנד, במקום הראשון.
ב-1959 זכתה הסאאב 93 בראלי שוודיה, במקום הראשון.
סאאב 99 היא מכונית סלון שיוצרה על ידי יצרנית הרכב והמטוסים ההשוודית סאאב בין השנים 1968–1984.
יוצרו 588,643 יחידות, מתוכם לשוק המקומי בשוודיה כ-270,000 יחידות.
ה"סאאב 99" הורכבה גם בפינלנד.
עיקר היצוא יועד לארצות הברית.
פרויקט תכנון הסאאב 99 החל ב-2 באפריל 1964. מהנדסי חברת סאאב תכננו לפתח מכונית חדשה וגדולה יותר מהסאאב 96. הסאאב 99 הושקה ב-27 בנובמבר 1967.
אבות הטיפוס הראשונים של 99 נבנו על ידי חיתוך לאורכו של דגם הסאאב 96 והרחבתו ב-20 ס"מ.
ההפקה הראשונה הגיעו בסתיו 1968, יוצרו 4,190 מכוניות בלבד.
הייצור גדל באופן משמעותי בשנת 1969 ושוב בשנת 1970 כאשר הגיעו מודל ארבע דלתות.
בשנת 1970 בוצעה מתיחת פנים והדגם הפך יותר מפואר, עם הגה חדש.
מערכת הפליטה הייתה עשויה אלומיניום.
סאאב 99E – הזרקת דלק אלקטרונית, גיר ידני 4 מהירויות
סאאב 99 X7 – Introduced – מודל בסיס שנמכר רק בשוודיה ובדנמרק
סאאב 99 EMS – Introduced (הזרקת דלק אלקטרונית, גיר ידני בלבד)
סאאב 99 SSE – Sold (בארצות הברית – מנוע 1,985 סמ"ק (טריומף), ותיבת הילוכים אוטומטית
סאאב 99 GLE – Grand Luxe (הדגם מאופיין במנוע הזרקת דלק, תיבת הילוכים אוטומטית והגה כח)
סאאב 99 GLS – Grand – מצוידת ב-2 מאיידים, מנוע הזרקת דלק, תיבת הילוכים אוטומטים והגה כח (מנוע בעל הספק של 79 כ"ס ו-107 כ"ס)
מנוע 4 צילינדרים, 4 פעימות, 1,709 סמ"ק, מנוע טריומף, מקורר מים (עם מאוור חשמלי), מוטה בזווית של 45 מעלות, בהספק של 64 כ"ס ו-86 כ"ס (הזרקת דלק)
תמסורת ידנית – 4 מהירויות
תמסורת ידנית – 5 מהירויות
תמסורת אוטומטית מסוג בורג-וורנר – 3 מהירויות
בטיחות פסיבית עם אזור דפורמציה מלפנים ומאחור (פגושים אלסטיים)
ניקוי אוטומטי לפנסי החזית (אופציונלי)
הסאאב 99 EMS זכתה במקום הראשון ב-ראלי שוודיה בשנת 1977, וזכייה נוספת במקום הראשון ב-ראלי שוודיה בשנת 1979, עם דגם הסאאב 99 טורבו.
סאארה קוגונגלווה אמאדילה היא פוליטיקאית נמיבית שכיהנה כראש ממשלת נמיביה בין השנים 2015–2025. חברת האספה הלאומית מאז 1995 וכיהנה כשרת האוצר בשנים 2003–2015.
קוגונגלווה הייתה חברה מנעוריה בארגון המאבק לעצמאות נמיביה ובגיל 13 יצאה לגלות.
היא סיימה לימודים בסיירה לאון ובשנים 1991–1994 למדה כלכלה באוניברסיטת לינקולן בארצות הברית ולאחר מכן חזרה לנמיביה.
היא עבדה בלשכת נשיא המדינה בתקופתו של סם נוג'ומה ובשנת 1995 מונתה למנהלת ועדת התכנון הלאומית.
בשנים 2003–2015 הייתה שרת האוצר ובשנת 2015 מונתה לראשות הממשלה.
היא ראש הממשלה הרביעית מאז הכרזת העצמאות ב-1990 והאישה הראשונה בתפקיד.
סאאב GT750 (בשוודית: Saab GT750, שם נוסף: "Gran Turismo 750") היא מכונית קופה, 2 דלתות, מתוצרת יצרנית הרכב השוודית סאאב אשר יוצרה בין השנים 1958–1960.
"סאאב GT750" הייתה גרסה ספורטיבית של סאאב 93.
דלתות קדמיות - "דלתות התאבדות" ("Suicide door"
תכולת מכל דלק - 36.4 ליטר
דגם ה"סאאב GT750" הוצג לראשונה בתערוכת הרכב הבינלאומית של ניו יורק בשנת 1958
חלק ניכר מדגמי "סאאב GT750" יוצא לארצות הברית
מחיר היחידה של דגם "750 GT" בארצות הברית עמד על 2,568 דולר
סאאב 90 (בשוודית: Saab 90) היא מכונית קופה, 2 דלתות, מתוצרת יצרנית הרכב השוודית סאאב בשותפות עם ספקית הטכנולוגיות הפינית "Valmet" אשר יוצרה בין השנים 1984–1987 בעיר "Uusikaupunki" בפינלנד.
סך הכול יוצרו 25,378 יחידות.
סאאב קתרינה (בשוודית: Saab Catherina) היא מכונית קונספט, בתצורת מכונית ספורט, 2 מושבים, מתוצרת יצרנית הרכב והמטוסים השוודית סאאב
פרויקט התכנון וההרכבה של 2 דגמי "סאאב קתרינה" החל בינואר 1963. המכונית הוצגה ב-1965.
דגם ה-"סאאב קתרינה" הוצג לראשונה ב-24 באפריל, 1965.
גג דגם ה-"סאאב קתרינה" נפתח בחלקו בתצורת "Targa top" .
סאאב 95 (בשוודית: Saab 95) היא מכונית סטיישן, 3 דלתות, מתוצרת יצרנית הרכב והמטוסים השוודית סאאב אשר יוצרה בין השנים 1959–1978.
דגמי "סאאב 95" השתתפו בסרטי קולנוע ובסדרות טלוויזיה.
3 דלתות מסחרית (ללא מושבים אחוריים וללא חלונות צד אחוריים, דגם ה"סאאב 95" מסחרית יוצא לדנמרק ונורווגיה)
סאאב 60 (בשוודית: Saab 60) היא מכונית משפחתית, מתוצרת יצרנית הרכב והמטוסים השוודית סאאב אשר יוצרה בין השנים 1962–1963.
דגם ה"סאאב 60" נבנה במהדורה מוגבלת, והתבסס על דגם סאאב 96, משנת 1962.
דגמי "סאאב 60" יוצאו לבריטניה.
סאאב פורמולה ג'וניור (בשוודית: Saab Formula Junior) היא מכונית מרוץ בקטגוריית "Formula Junior" מתוצרת תאגיד סאאב השוודי אשר יוצר בשנת 1960.
דגם "סאאב פורמולה ג'וניור" יוצר במפעל "סאאב" בעיר טרולהטן בשוודיה.
הדגם בנוי מאלומיניום מונוקוק מתקדם במקום מארז חלל רב-צינורי רב, כמו מכוניות פורמולה ג'וניור אחרות.
גוף תיבה פתוח (Open Box body).
בין השנים 1960–1961 דגמי "סאאב פורמולה ג'וניור" השתתפו ב-9 מרוצים לקטגורית "פורמולה ג'וניור".
בשנת 1961 נהג המרוצים "Carl-Magnus Skogh" הגיע למקום הראשון בעיר "Skarpnäcksloppet" בשוודיה.
בשנת 1961 במרוץ "Danish Grand Prix" הגיעו דגמי "סאאב פורמולה ג'וניור" למקומות ה-12 וה-13.
סאאגר אנג'טי הוא סופר, עיתונאי ופרשן פוליטי אמריקאי.
הוא מנחה את תוכנית החדשות והדעות היומית Rising של ערוץ The Hill.
הוא נולד בטקסס למשפחת משכילים ממוצא הודי.
אנג'טי כתב, יחד עם קריסטל בול את הספר "The Populist's Guide to 2020", שפורסם ב-8 בפברואר 2020, והגיע מיד לרשימת עשרת רבי המכר המובילים בתחום הפוליטי באמזון.
סאא'ד ראג'י אחמד אל-כוני הוא פרופסור פלסטיני לחשבונאות ואדמיניסטרציה שכיהן כשר השלטון המקומי ברשות הפלסטינית בממשלת חמדאללה הראשונה ובממשלת חמדאללה השנייה, ובתפקיד ממלא מקום ראש הסגל בממשלת חמדאללה השלישית.
הוא קיבל תואר דוקטור בחשבונאות מאוניברסיטת וירצבורג בגרמניה, ובעל רישיון לעסוק בביקורת חשבונות ברשות הפלסטינית.
החל מ-1982 הוא מכהן כפרופסור לביקורת וחשבונאות ניהולית במחלקה לחשבונאות בפקולטה לעסקים ותקשורת באוניברסיטת א-נג'אח, הוא מתמחה במחקרים הקשורים לממשל תקין.
הוא כיהן כשר השלטון המקומי בממשלה הפלסטינית החמש עשרה ובממשלה הפלסטינית השש עשרה, וכראש הסגל של ראש הממשלה בממשלה הפלסטינית השבע עשרה.
בעבר מילא תפקידים ניהוליים באוניברסיטת א-נג'אח, כאשר שימש כראש המחלקה לחשבונאות, רכז תוכנית ה-MBA, דיקן הפקולטה ללימודים מתקדמים ודיקן הפקולטה לכלכלה ומדעי המנהל (כלכלה ומדעי החברה בתקופות מאוחרות יותר), בנוסף לתפקיד סגן הנשיא לעניינים מנהליים.
אל-קוני הוא גם פעיל קהילתי ששימש כיו"ר וחבר במספר דירקטוריונים וועדות מיוחדות ומקצועיות, כולל תפקיד סגן נשיא המכון לממשל פלסטיני, חברות בוועדת הבחינה של המועצה לעיסוק במקצוע הביקורת בפלסטין, וחברות ויו"ר ועדות כספים, ביקורת ותקצוב בחברות ציבוריות.
ב-3 בפברואר 2018 הוקמה בפעם השנייה מועצת המנהלים של , ומחמוד עבאס מינה אותו כחבר בה, כהונה בה החזיק עד 1 באפריל 2024.
סאבּ ווּפֶר (מאנגלית: Subwoofer, בתרגום מילולי "תת נובח") הוא סוג של רמקול המיועד להשמעת צלילים בתדר נמוך (בס נמוך), ובעוצמה גבוהה.
סאבוופר נבדל מווּפֶר ("נובח") בכך שהוא מטפל בתחום הצלילים הנמוכים מאוד.
תחום התדרים שהאוזן האנושית מסוגלת להבחין בו נע בין 20 הרץ (בס – צליל נמוך מאוד) לבין 20 קילו־הרץ (טרבל – צלילים גבוהים).
סאבוופר מיועד להשמעת הצלילים שבקצה התחתון של תחום זה – בין 20 ל-200 הרץ, להבדיל מוופר שמיועד לכסות תחום רחב יותר – לרוב מ-50 עד 800 הרץ.
בתדרים כה נמוכים ובעוצמה גבוהה, הצלילים מורגשים פיזית, כתוצאה מהזזת נפח גדול של אוויר.
האפקט המתקבל מכונה בסלנג "בעיטה בבטן".
הסאב וופר בנוי מתיבת תהודה גדולה יחסית וממברנה גדולה (לרוב בקוטר 8 אינץ' ומעלה) וכך מאפשר הפקת צלילים בתדר נמוך מאוד.
ערוץ הבס הנמוך-מאוד נוצר מהפרדת צלילי הבס משאר הערוצים בהתקן קרוסאובר שלרוב מהווה חלק מהמגבר, והשמעתו על ידי הסאב־וופר לשם קבלת צלילי בס עמוקים יותר וחזקים יותר.
עוצמת הסאב־וופר תלויה, בנוסף למאפיינים חשמליים, בשטח הממברנה ובגודל תיבת התהודה, על כן סאב־וופר איכותי ועוצמתי דורש גודל פיזי ניכר.
מאז הופעת המוזיקה האלקטרונית לריקודים, נעשה שימוש בצלילי בס בעוצמה שכמעט אינה קיימת בכלי נגינה אקוסטיים.
בנוסף, במערכות קולנוע משמש הסאב-וופר למתן עוצמה לאפקטים כגון פיצוצים ומעברי ספינות חלל.
מערכות שמע מנצלות את העובדה שהאוזן האנושית אינה מבחינה בכיוון ממנו מגיעים צלילים בתדר נמוך, וכך מתאפשר למקם רמקולים זעירים ("סטלייט") לקבלת אפקט הסטריאו או הצליל ההיקפי, בעוד הצלילים הנמוכים מופקים מסאב-וופר יחיד שלעיתים משולבים בו שני רמקולים – וופר וסאב־וופר.
סאב וופר פאסיבי – רמקול בס הנשלט בעוצמתו דרך מגבר המערכת.
סאב וופר אקטיבי – רמקול בס שמשולב בו מגבר פנימי כך שניתן לשלוט בעוצמתו בצורה עצמאית משאר ערוצי המערכת.
סאבו מילושביץ (בסרבית: Savo Milošević; נולד ב-2 בספטמבר 1973 בבוסניה, יוגוסלביה) הוא כדורגלן עבר סרבי ומאמן כדורגל.
מילושביץ' הוא מלך השערים (37 שערים) בכל הזמנים בנבחרת סרביה ומונטנגרו.
הוא הופיע איתה במונדיאל 1998, ביורו 2000 ובמונדיאל 2006.
סאב פופ (Sub Pop) היא חברת תקליטים מסיאטל, וושינגטון המפורסמת בזכות העובדה שהיא הייתה הראשונה שהחתימה את נירוונה, סאונדגארדן ולהקות רבות נוספות מן הסצנה המקומית.
אנשי החברה מוזכרים לעיתים קרובות כראשונים שנקטו בצעדים לקראת הפיכתו של הגראנג' לז'אנר פופולרי.
49% מן החברה שייכים לטיים וורנר, אחת מחברות התקשורת המובילות בעולם.
סאב פופ הוקמה בידי ברוס פאוויט בצורת פנזין שכונה "Subterranean Pop" ("פופ תת-קרקעי"), שם שקוצר ל"סאב פופ" החל מן הגיליון השני.
סאב פופ החלה לצרף אל גיליונותיה קסטות של להקות שונות.
לאחר הגיליון התשיעי החלה סאב פופ לשווק קסטות בלבד.
קים ת'אייל מסאונדגארדן הכיר בין פאוויט לג'ונתן פונמן והשניים החליטו להקים לייבל תקליטים ב-1986. לאחר שהחתים מספר להקות החל הצמד לנסות ולקדם את המוזיקה שלהן.
צעדם הראשון היה לפתוח שירות שליחת סינגלים על בסיס חודשי בשם "סאב פופ סינגלס קלאב".
מהלך זה הפך את החברה לבעלת עוצמה בשוק המקומי ושמה הפך לשם נרדף למוזיקה מאזור סיאטל, בדומה לאופן בו פעלה חברת מוטאון רקורדס בדטרויט.
פאוויט ופונמן אף זימנו עיתונאי ממגזין המלודי מייקר הבריטי על מנת לסקר את סצנת המוזיקה של סיאטל.
למרות חשיבותה של החברה לקידומו של הגראנג', חלק ממעריצי גראנג' האשימו את אוויט ופונמן בכך שפעלו ממניעים אנוכיים ולא מתוך אהבת המוזיקה.
החברה עלתה לכותרות גם בזכות נציגת המכירות מגאן ג'ספר, שאחראית לתרמית "שפת הגראנג'".
בין הלהקות שעבדו עם סאב פופ: אפגן ויגס, L7, מאדהאני, נירוונה, סקרימינג טריז, סאונדגארדן, טאד, השינס, דה ג'יזס אנד דה מארי צ'יין והווייט סטרייפס.
סאבווי סאקרס הייתה להקת פאנק רוק (Punk rock) ישראלית שפעלה בין השנים 1998-1992.
להקת סאבווי סאקרס הוקמה ב-1992 על ידי עמי שלו, מתופף להקת "המשאיות" כשאליו הצטרפו שלושה מחבריו - אביב מארק, ניסים אליעז (בנו של המשורר רפאל אליעז וכוכב הסרט "רובה חוליות") וליאור מיכל.
חברי הלהקה היו פועלי במה וטכנאי קול, שהכירו ועבדו יחד בחברת ההגברה והתאורה "בטי בם", ופרט לשלו, היה זה ניסיונם הראשון במוזיקה.
במרץ באותה שנה ניגנה הלהקה בליל כלולותיו של שלומי ברכה מלהקת משינה.
הופעה זו הייתה גם הופעתה הראשונה של הלהקה.
ב-1994 הוחתמה הלהקה בחברת התקליטים אן אם סי והוציאה את אלבום הבכורה "קומות קרקע ומטה" בהפקה עצמית.
האלבום, אשר הופק מוזיקלית על ידי איציק ליכטנפלד, היה מאופיין בשירים קצרים, מהירים, בוטים, פרובוקטיביים ורוויים בזעם וכאב.
מתוכו יצאו לרדיו השירים "רוצח", "אני לא שומע", "חרא מדינה", "אין לי אדמה" ו"את נוסעת".
מבין שירי האלבום בלטו "אני לא שומע", "אין לי אדמה", "את נוסעת", "רוצח", "אקסטזי", "אני רעב" (שהופיע באלבום בשתי גרסאות) והמפורסם שבהם - "חרא מדינה".
השיר הפוליטי זכה להכרה מאוחרת כג'ינגל תוכנית הרדיו "זהבי עצבני".
למרות החדשנות שהפגין האלבום הוא נמכר בכ-1,300 עותקים בלבד.
לשני שירים באלבום נוצרו קליפים - "אני לא שומע" (ביים יואב רודה וראה אור באותה שנה) ו"אין לי אדמה" (צילם, ביים וערך שלומי ברכה, וראה אור ב-1995).
בהמשך חיממה הלהקה הופעות של איפה הילד, רמי פורטיס וזקני צפת.
ב-1996 הוציאה הלהקה את אלבומה השני "שקט נפשי", גם הוא בהפקת ליכטנפלד.
האלבום, אשר הופק מוזיקלית על ידי הלהקה ועובד אפרת, התאפיין בקו רגוע, צלילים מלודיים יחסית ובטקסטים בוגרים יותר וכמה שפחות פרובוקטיביים; למעשה ניסתה הלהקה לשלב בין סגנונה הזועם למוזיקה מלודית.
באלבום בלטו השירים "הצרות", "חי על הסף", "בקשה" (שלושתם שוחררו לרדיו כסינגלים), "דיבורים" ו"מוכה בשגעון", אך גם אלבום זה לא זכה להצלחה.
האלבום מסתיים בקטע ארוך בשם "ואדי מילק", שאורכו 14 דקות ו-16 שניות.
הלהקה המשיכה להופיע ולעבוד על אלבום שלישי.
ביולי 1998 קיימה הלהקה 2 הופעות אחרונות בתל אביב.
באותה שנה נפצע קשה ברגלו הסולן אביב מארק, במסגרת עבודתו כסאונדמן.
הפציעה מנעה ממנו להופיע עם הלהקה, מה שהוביל לפירוקה בסוף 1998 ולגניזת האלבום.
לאחר הפירוק המשיכו חברי הלהקה בפעילות מוזיקלית.
מארק הוציא ב-2004 אלבום סולו ראשון בשם "מלמולים חסרי שליטה".
שלו שיתף פעולה עם מיכל קהן ולהקת הגראנג' די-סמייל של האחיות טלי ושרון ויצמן.
אליעז הוציא ב-2005 אלבום סולו בשם "לא מאוחר מדי" יחד עם קרני פוסטל והזמרת ורד פיקר, וב-1 בפברואר 2009 נפטר בביתו בגיל 43 כתוצאה מדום לב.
סאבא (בהולנדית: Saba) היא רשות מוניציפלית של הולנד כחלק מממלכת ארצות השפלה בטריטוריה מעבר לים הידועה גם כהולנד הקריבית.
עד שנת 2010 היוותה הרשות חלק מהאנטילים ההולנדיים.
האי הוא הר געש רדום (התפרץ בסביבות 1640) – הר סינרי שגובהו 877 מטר.
צפיפות האוכלוסין באי 150 נפשות לקמ"ר.
מקור שמו של האי סאבא אינו ברור.
יש הסוברים כי מקורו במילה ההולנדית ל"נעל" – וזאת בשל הצורה דמוית הנעל של האי, רבים אחרים סבורים כי מקור השם במילה האינדיאנית בשפת האראוואק "סיבא" שמשמעה – "סלע".
ככל הנראה כריסטופר קולומבוס גילה את האי ב-13 בנובמבר 1493 אולם לא עגן בו.
בשנת 1632 נטרפה ספינה אנגלית לחופי האי.
באותה עת היה האי בלתי מיושב.
בשנת 1635 אונייה צרפתית שטעתה בדרכה הגיעה אל האי והכריזה עליו כשטח צרפת.
בשנת 1640 חברת הודו המערבית ההולנדית שלחה אנשים מהאי הסמוך סנט אוסטטיוס ליישב את האי.
מתיישבים אלה גורשו מהאי לסנט מארטן על ידי שודד הים האנגלי הנרי מורגן.
בתחילת המאה ה-19 השתלטו האנגלים על האי ובשנת 1816 השתלטה הולנד על האי.
במאה ה-16 שימש האי מקום מסתור לשודדי ים, הידוע בהם היה שודד הים היראם בריקס שהמציא את הפתגם הידוע "איש מת לא מגלה סודות" ("Dead Men Tell No Tales").
במאות ה-17 וה-18 עיקר כלכלת האי התבססה על גידול הסוכר וייצור רום.
לדיג ובעיקר דיג סרטנים היה מרכיב חשוב בכלכלת האי.
בתקופה זו החל המסחר בתחרת האי שנודעה באיכותה.
מרבית האי מיוער, וגדלים עליו שרכים ועצי מנגו.
בעבר היו ביערות עצי מהגוני אולם אלה נהרסו בסערות הוריקן בשנות ה-60, וכיום עצים אלה בסכנת הכחדה באי.
מרבית שטח היער הוא שמורת טבע מוגנת הנקראת "שמורת יער העלפים" ("Elfin Forest Reserve") בשל מראיה.
4.3 ק"מ דרומית לאי מצויה סאבא בנק – אטול תת-מימי המהווה בית גידול עשיר במיוחד לבעלי חיים ימיים.
נמל האי הוא פורט ביי – נמל המפרץ, וממנו הוביל גרם מדרגות אל היישוב המרכזי באי ד'ה בוטום ("התחתית").
רק בשנת 1938 החלו לבנות את הדרך היחידה בין הנמל והיישוב.
הדרך הנקראת "הדרך" – "The Road", והיא הוקמה ביוזמת ג'וספוס למברט האסל.
הדרך נבנתה בין השנים 1938–1943, אולם רק בשנת 1947 הגיע כלי הרכב הראשון לאי.
בשנת 1951 הוארכה הדרך והגיעה ליישוב וינדוורדסייד, ובשנת 1958 הושלמה הדרך.
בשנת 1963 נבנה שדה התעופה ג'ואנצ'ו א.
איראוסקין שאורך מסלולו 400 מטרים, והוא שדה התעופה המסחרי שמסלולו הקצר ביותר בעולם.
טיסות סדירות מגיעות לאי מסנט מארטן.
בשנת 1972 נבנה רציף לאי המאפשר לאוניות טיולים לעגון באי.
בשל העובדה שהמהגרים לאי (ובכללם גם העבדים שהובאו לאי) הגיעו מתרבויות רבות ושנות, ובשל גודלו הקטן של האי, נוצרה באי חברה רב תרבותית.
האי היה הראשון מבין האיים בים הקריבי שאסרו על העבדות, בשל העובדה שהמתיישבים עבדו לצד עבדיהם ובסמוך אליהם על מנת להצליח בתנאים הקשים ששררו באי, וכך נוצרו יחסי חברות בין בעלי העבדים והעבדים.
אוכלוסיית האי מורכבת ממהגרים חדשים שהגיעו אל האי בשנים האחרונות.
הן אנגלית והן הולנדית משמשות באי.
הולנדית היא השפה הרשמית, אולם אנגלית היא הנפוצה יותר, ומאז 1986 היא שפת הלימוד בבתי הספר.
מרבית התושבים באי נוצרים קתולים.
באי נמצאת אוניברסיטת סאבא לרפואה.
במהלך שנת הלימודים מגיעים לאי כ-300 סטודנטים מאיים אחרים.
אף שהגילדר הוא המטבע הרשמי של האי, נעשה שימוש רב בדולר האמריקאי.
אחד ממוצרי הייצוא העיקריים של האי היא תחרת סאבא (המכונה גם "תחרה ספרדית").
ייצור התחרה באי מקורו בנסיעתה של מרי גרטרוד האסל ג'ונסון (Mary Gertrude Hassell Johnson) בשנות ה-70 של המאה ה-19 לקאראקס, שם למדה אריגת תחרה במנזר.
עם שובה לסאבא התפשט ידע אריגת התחרה ברחבי האי.
בעוד שסנט מרטן השכנה היא בעלת חופי הים (הטבעיים), וקניות בדיוטי פרי, סאבה היא תיירות אקולוגית, צלילה וטיולים.
כלכלת האי מתבססת בעיקר על תיירות ואקו תיירות.
באי אתרי צלילה, טיפוס הרים ומסלולי הליכה רבים.
בשל מספר הצוללים הרב מצויים באי שני תאי לחץ.
רמת החיים בסאבא היא הגבוהה מבין האיים ההולנדים.
סאב-זירו הוא מותג מקררים מתוצרת ארצות הברית.
החברה נוסדה בשנת 1945, על ידי ווסטיי אף.
בייק במדיסון, ויסקונסין, ארצות הברית.
בשנת 2000 רכשה החברה את קו המוצרים הביתיים של חברת "וולף ריינג'", שבסיסה בקליפורניה ועוסקת בייצור מוצרי מטבח לשוק הפרטי, המוסדי והמסחרי.
החברה מייצרת את מקרריה במפעלים בוויסקונסין ובאריזונה.
כיום משווקים תחת המותג "סאב-זירו" מקררים ואמצעי אוורור שהיו מיוצרים בעבר על ידי חברת וולף תחת מותג בעל שם זהה.
חברת וולף ממשיכה לייצר ולשווק לשוק המסחרי בלבד.
המותג מתחרה במותגים אמריקאיים מובילים כמו קיצ'ן איד וGE Monogram, וכן במותגים לא אמריקאיים כמו בוש (BOSCH) ומילה (Miele).
החברה מייצרת שתי סדרות של מקררים מובנים למטבח הביתי, וכן מתקנים לאחסון יין.
החברה טוענת להמצאת רעיון ה"קירור הדואלי", האמור לאפשר שמירה על מוצרי מזון לזמן ממושך יותר.
נטען כי החברה היא זו שהמציאה את רעיון ההתקנה המובנית של מקרר במטבח הביתי.
כל אחד מהמקררים ניתן להזמנה במבחר רמות גימור, בדרך כלל על בסיס פלדת אל חלד.
לקוחות יכולים להתקין לוחות לפי הזמנה על דלתות המקרר וכך ליצור התאמה עם ארונות המטבח.
המקררים מגיעים בדרך כלל בעומק 24 אינץ' וניתנים להתקנה חלקה לצד ארונות מטבח בעומק סטנדרטי זהה, ליצירת מראה אחיד.
בגלל העומק המוגבל, המקררים נוטים להיות רחבים מהמקובל.
סאבו פאביצ'ביץ' (במונטנגרית: Caвo Павићeвић; נולד ב-11 בדצמבר 1980) הוא כדורגלן עבר מונטנגרי-סרבי ששיחק בעמדת הבלם.
פאביצ'ביץ' גדל בקבוצה קטנה בסרביה, ובשנת 1999 עבר לשחק במועדון היידוק קולה.
בתחילת דרכו הושאל למספר קבוצות קטנות ולאחר מכן תפס את מקומו בהרכב הקבוצה, עד שבאמצע עונת חתם בקבוצת וויבודינה נובי סאד (הקבוצה הוותיקה ביותר בסרביה).
הקבוצה מצמרת הליגה הסרבית הקנתה לו פרסום רב וכעבור חצי שנה הוחתם לשנתיים בקבוצת אנרג'י קוטבוס מההבונדסליגה הגרמנית.
ב-16 באוגוסט 2008 ערך את הופעת הבכורה שלו בבונדסליגה, במשחק מול הופנהיים.
לאחר שנה בגרמניה, עבר פאביצ'ביץ' בשנת 2009 לקבוצת קוואלה מהליגה היוונית, במדיה שיחק שנה אחת.
בקיץ 2010 הגיע פאביצ'ביץ' לישראל וחתם בקבוצת מכבי תל אביב.
ב-19 באוגוסט 2010 ערך את הופעת הבכורה שלו במועדון, במשחק מול פריז סן-ז'רמן במסגרת מוקדמות הליגה האירופית.
ב-5 במרץ 2011 הבקיע את שערו היחיד במדי מכבי תל אביב, בתיקו 2–2 עם הפועל עכו.
לאחר שנתיים במועדון, ביוני 2012 עבר פאביצ'ביץ' לאומוניה ניקוסיה מהליגה הקפריסאית, אך לא הצליח להתאקלם בקבוצה שנקלעה לקשיים כלכליים, ושוחרר כעבור מספר חודשים.
בחלון ההעברות של ינואר 2013 חזר פאביצ'ביץ' לישראל, וחתם בקבוצת הפועל תל אביב.
ב-12 בינואר 2013 ערך את הופעת הבכורה שלו במדי הפועל תל אביב, כשפתח בהרכב הקבוצה בניצחון 3–0 על בני סכנין.
בסך הכל ערך 15 הופעות בכל המסגרות עד תום עונת 2012/2013, ובסיומה שוחרר מהמועדון.
ביוני 2013 חזר פאביצ'ביץ' לקפריסין, וחתם באנורתוסיס פמגוסטה.
לאחר חצי עונה, חזר בינואר 2014 לסרביה וחתם בקבוצת הכוכב האדום בלגרד.
ביולי 2016 חתם בקבוצת ספרטק סובוטיצה מליגת העל הסרבית, ובתום עונה אחת במועדון פרש ממשחק פעיל בגיל 36.
ב-24 במרץ 2007, לאחר פירוק סרביה ומונטנגרו, היה פאביצ'ביץ' חלק מההרכב הראשון של נבחרת נבחרת מונטנגרו החדשה, במשחקה הראשון אי פעם, נגד נבחרת הונגריה, ולאחר מכן שיחק במדי נבחרת מונטנגרו במשחקי מוקדמות מונדיאל 2010 ומוקדמות יורו 2012. בסך הכל ערך פאביצ'ביץ' 39 הופעות במדי הנבחרת, האחרונה במשחק מול בשנת 2014.
סאבוויי היא רשת מזון מהיר אמריקאית, בעלת סניפים בפריסה עולמית.
מסעדות הרשת מוכרות בעיקר כריכי סאב וסלטים.
החל משנת 2010 היא מדורגת כרשת המזון המהיר הגדולה בעולם, לאחר שעקפה את רשת מקדונלד'ס במספר הסניפים שהיא מפעילה, בשנת 2025 תואר זה נלקח ממנה על ידי החברה מישוואי.
משרדיה המרכזיים של החברה מצויים במילפורד שבקונטיקט, וכמו כן חמישה משרדים אזוריים מרכזיים פרוסים ברחבי העולם.
בשנת 1965 לווה פרד דלוקה, שהיה בן 17 בלבד, 1,000 דולר מחברו פיטר באק כדי להקים את מסעדה לכריכי סאב בשם "Pete's Super Submarines" בברידג'פורט, קונטיקט, ובשנה שלאחר מכן הם הקימו את חברת Doctor's Associates Inc, כדי להרחיב את הפעילות שלהם לרשת מסעדות בזיכיון.
שם החברה נבחר מאחר שמטרתו של דלוקה הייתה להרוויח מספיק מהעסק כדי לשלם שכר לימוד ללימודי רפואה, בנוסף היה לבאק דוקטורט בפיזיקה.
בשנת 1968 שונה שם הרשת "Subway".
מסעדה ראשונה נפתחה בחוף המערבי בפרזנו, קליפורניה, בשנת 1978. בשנת 1981 היו לרשת כבר 166 סניפים.
המסעדה הראשונה מחוץ לצפון אמריקה נפתחה בבחריין בדצמבר 1984. המסעדה הראשונה בבריטניה נפתחה בברייטון בשנת 1996. בשנת 2002, עקפה את מקדונלד'ס והפכה לרשת המסעדות הגדולה בארצות הברית.
בשנת 2017, ערכה רשת חדשות קנדית בדיקת DNA לחזה עוף שנמכר ברשת וגילתה שמה שנמכר ללקוחות כעוף, הוא למעשה תערובת של סויה, דבש, חומרים תעשייתיים ורק 50% עוף.
בספטמבר 2020, קבע בית המשפט העליון של אירלנד כי הלחמניות הנמצאות בשימוש ברשת אינן יכולות להיחשב כ"לחם" על פי חוקי המע"מ של המדינה, מאחר שתכולת הסוכר בהם עולה על 10%.
בשנת 1992, קיבל איש העסקים חגי חריזמן ושותפים נוספים את זיכיון הרשת בישראל ותוך זמן קצר נפתחו 15 סניפים.
ביוני 1996 רכש היזם יאיר תמיר את הזיכיון.
תמיר הרחיב את פעילות הרשת גם לשטחי הרשות הפלסטינית.
במרץ 2002 ביקש הבנק לפיתוח התעשייה למנות לרשת בישראל כונס נכסים, לאחר שלא עמדה בתשלום חובותיה.
באפריל 2002 ביטלה הרשת העולמית את הזיכיון של יאיר תמיר בישראל.
באוקטובר 2002 נמסר הזיכיון לזכיין חדש, אך בינואר 2003 נסגרה הרשת בישראל לאחר שניתן לה צו פירוק בהסכמה.
בשנת 2009 חזרה הרשת לפעול בישראל ופתחה סניף בהרצליה פיתוח ומספר סניפים בתל אביב, אך הפסיקה לפעול בשנת 2014.
סאבו (Savo) הוא אי געשי באיי שלמה שבדרום האוקיינוס השקט.
הוא ממוקם צפונית לקצה המערבי של האי גוודלקנל.
מבחינה מנהלתית, שייך האי למחוז המרכז של איי שלמה, והשפה המקומית בו היא סאבוסאבו.
הר הגעש שהוא האי היה פעיל לאחרונה בין השנים 1835 ו-1850, ואחת ההתפרצויות השמידה את כל החיים על האי.
על פי הארגון עולמי לתצפיות געשיות, הר הגעש סאבו חוזר לפעילות מדי 100 עד 300 שנים.
התיעוד הראשון של האי סאבו על ידי חוקרים אירופאים היה של הספרדי אלברו דה מנדנייה באפריל 1568, אשר קרא לו ססרגה (Sesarga).
ראשי המשלחת, מנדנייה ופדרו סרמיינטו דה גמבואה, היו בני הקהילה האוטונומיות גליסיה, וייתכן שקראו לאי על שם אי במחוז הולדתם.
בשל קרבתו לגוודלקנל עמד האי סאבו במרכזו של העימות הממושך בין בעלות הברית לאימפריה היפנית באיי שלמה, ובמים הסובבים אותו נערכו מספר קרבות ימיים גדולים, שהקנו לאזור את הכינוי "מצר מצולות הברזל" (Ironbottom Sound), על שום שרידי הספינות הטבועות המכסות את קרקעיתו.
בסביבות האי סאבו נערכו הקרבות הבאים:
הקרב הימי על גוודלקנל, ב-12-15 בנובמבר 1942
קרב טספרונגה, ב-30 בנובמבר 1942
סאבא ג'יורג'יו היה כדורגלן קפריסאי ששיחק בקבוצות אפואל ניקוסיה ומכבי חיפה.
ג'יורג'יו נולד בניקוסיה למשפחה ממעמד פועלים וסבו היה יהודי.
ג'יורג'יו התחיל את הקריירה שלו במחלקת הנוער של אפואל ניקוסיה ובגיל 16 עלה לקבוצה הבוגרת.
עד מהרה תפס ג'יורג'יו מקום של כבוד בהרכב הקבוצה והפך לשחקן מפתח.
בשנת 1952 חתם על חוזה עם קבוצת בריסטול סיטי האנגלית והיה לקפריסאי הראשון שמשחק מחוץ למדינה.
בשנת חתם ג'יורג'יו על חוזה עם מכבי חיפה.
אומנם הוא לא היה הזר הראשון ששיחק בישראל, אך הוא היה הראשון שהגיע לישראל במיוחד לשם כך – השחקנים הזרים ששיחקו בקבוצות ישראליות עד אז היו חיילים בריטים.
בעונה שלאחר מכן חזר ג'יורג'יו לאפואל ניקוסיה ושם הוא גם סיים את הקריירה שלו.
ב־9 באוגוסט 1992 הלך ג'יורג'יו לעולמו.
סאבו הצפונית (בפינית: Pohjois-Savo, בשוודית: Norra Savolax) הוא אזור במזרח פינלנד, בירתו העיר קואופיו.
סאבו הצפונית יחד עם סאבו הדרומית אוגדו שניהם בעבר תחת המחוז ההיסטורי סאבו.
האזור הוא חלק ממחוז סאבוניה ההיסטורי, וגובל בצפון בקאינו במזרח בצפון קרליה בדרום בסאבו הדרומית ובמערב בפינלנד המרכזית ובאוסטרובוטניה הצפונית.
האגם הגדול באזור הוא אגם קאלווסי (Kallavesi), והנקודה הגבוהה ביותר (318 מעל פני הים) נמצאת בעיירה ראוטווארה.
על פי גודל האוכלוסייה, מדורג האזור במקום השישי במדינה, בשנת 2015 התגוררו בו 248,249 תושבים.
בעיירה סונקהירבי החל משנת 1992 נערכת אליפות העולם בנשיאת נשים.
קאניו מחולקת לתשע-עשרה רשויות מקומיות (קונטה), מהן שש ערים (מודגשות):
סאבו (בשוודית: SAABO) הוא קרוואן מתוצרת יצרנית הרכב והמטוסים השוודית סאאב אשר יוצר בין השנים 1964–1968.
סך הכול יוצרו 438 יחידות.
יכול להכיל משפחה של 4 נפשות (5 עם דרגש נוסף)
1 דלת כניסה - משמאל, בחלק הקדמי של הקרוואן
2 חלונות צד בחלק אחורי עליון של הקרוואן
חלונות קדמיים ואחוריים גדולים כך שהנהג הגורר יכול להביט ישירות במראה האחורית
שלדה וגוף - גוף קרוואן מפלסטיק עם מסגרת פלדה
גז נפט נוזלי לשימוש: בישול, חימום ותאורה
סאבו דגסטיר, המוכר יותר בשם סאבו , היה שחקן קולנוע אמריקאי ממוצא הודי שהתפרסם בעיקר כנער בשנות ה-30 וה-40 בארצות הברית ובריטניה.
הוא נולד במייסור, הודו בשם Selar Sabu למשפחה הודית-מוסלמית.
אביו היה מהוט בשירותו של מהראג'ה.
בגיל 13 התגלה על ידי צוות חיפוש שנשלח על ידי המפיק אלכסנדר קורדה כדי למצוא שחקן לסרט "נער הפיל" לפי ספרו של רודיארד קיפלינג.
הוא הוטס לבריטניה ביחד עם אחיו, למד אנגלית והופיע בסרט בהצלחה.
קורדה בחר בו בסרט "התוף" (1938) שגם הוא היה הצלחה גדולה.
ב-1940 עבר לארצות הברית ולוהק לתפקיד ראשי בסרט הגנב מבגדד וב-1942 לוהק לתפקיד "מוגלי" בסרט ספר הג'ונגל בבימויו של זולטאן קורדה.
בשנת 1944 קיבל אזרחות אמריקאית וגויס לחילות האוויר של צבא ארצות הברית כמטילן בגזרת האוקיינוס השקט.
על שירות זה הוענק לו צלב התעופה המצוינת.
לאחר השחרור דעכה הקריירה שלו.
ב-1947 שיחק בסרט "נרקיס שחור" לצידה של דברה קר.
ב-1949 שיחק בסרט "שירת הודו" שם הכיר את אשתו, השחקנית מרילין קופר ונולדו להם שני ילדים.
סרטו האחרון היה "זהירות, נמר בעיר" לצידו של בריאן קית'.
הוא מת מהתקף לב בגיל 39, לפני שהסרט יצא לאקרנים.
סאב זירו הוא דמות בדיונית בזיכיון משחקי המכות מורטל קומבט, שפותחו בידי חברת Midway Games (ולאחר מכן NetherRealm Studios).
בהמשכיות המחודשת שלאחר משחק האתחול משנת 2011, שם הלידה של סאב זירו המקורי נחשף כבי-האן, ושמו של האח הצעיר התגלה כקוואי ליאנג.
שתי הדמויות אשר נטלו את זהותו של סאב זירו הם לוחמים משבט הלין קוויי הבדיוני, שמחזיקים ביכולות קריומנסר של שליטה בקרח על כל צורותיו.
השניים מחזיקים גם ביריבות מרה עם אויבם המשותף סקורפיון מאחר שבי-האן הרג אותו ואת משפחתו, ומאוחר יותר קוואי ליאנג ניסה לנקום את מותו של אחיו מידיו של סקורפיון.
בניגוד לגישתו האנטי-גיבורה (ולאחר מכן הרעה) של האח הבכור, לסאב זירו הצעיר יש נטייה לטוב והוא מצטרף ללוחמי ממלכת הארץ בהגנה על איומים מבחוץ.
בהמשכיות המאותחלת, הוא הופך בסופו של דבר לבן בריתו של אויבו המושבע סקורפיון.
בתור אחת מדמויות המפתח של זיכיון משחקי מורטל קומבט, סאב זירו בגרסתו של קוואי ליאנג הופיעה במוצרי אספנות מרצ'נדייזינג רבים כמו אקשן פיגרז ופסלים, וכן עיבודים למדיות אחרות כמו סדרות טלוויזיה ואנימציה וסרטי קולנוע בלייב אקשן.
הדמות היא הפופולרית ביותר בזיכיון המשחקים לצד סקורפיון ולו קאנג, אשר קיבלה ביקורות חיוביות וניתן היה לשחק בה בכל משחק מאז הופעת הבכורה שלה.
סאב זירו המקורי (כפי שנחשף בהמשך כבי-האן) הופיע במשחק "מורטל קומבט" הראשון משנת 1992 וכן במשחק הספין אוף/פריקוול "מיתולוגיות מורטל קומבט: סאב זירו" משנת 1997.
במשחק "מורטל קומבט 2" משנת 1993 תופס את מקומו של בי-האן אחיו הצעיר קוואי ליאנג, שהיה ידוע בשם הקוד טונדרה לפני שנטל את זהותו של אחיו הבכור כדי לכבד את זכרו.
בסופו של דבר, סקורפיון מגלה שלא מדובר באותו סאב זירו אותו ראה כאחראי למותו, ובתמורה לנטילת חייו של בי-האן הוא נשבע להגן על קוואי ליאנג לנצח.
במשחק "מורטל קומבט 3" משנת 1995, סאב זירו וחברו לשבט הלין קוויי סמוק מנסים להימלט מהשבט שלהם אחרי שהשבט הופך את הלוחמים שלו לסייבורגים.
אולם, סמוק נשבה ונהפך בעצמו לסייבורג לצד סיירקס וסקטור, כשזה האחרון ביקש להפיל את סאב זירו ממעמדו לתועלתו הפרטית.
שלושת הסייבר-נינג'ות של הלין קוויי מתוכנתים לרדוף אחר סאב זירו ולחסל אותו, וסאב זירו מקבל חיזיון מריידן ומסכים להצטרף לכוחות המרד של ממלכת הארץ כדי לסכל את האיום החדש.
בנוסף לדמותו של סאב זירו, המשחקים "אולטימייט מורטל קומבט 3" (1995) ו"מורטל קומבט טרילוגי" (1996) הציגו דמות הניתנת למשחק שנודעה כסאב זירו הקלאסי.
בסעיף הביוגרפיה שלו נחשף כי אף על פי שהאמונה רווחה שהוא מת בטורניר מורטל קומבט הראשון, הוא חזר כדי להתנקש בחייו של שאנג טסונג.
אולם, הסיומת של הדמות מציינת כי לא מדובר בסאב זירו אלא בלוחם בלתי מזוהה שלא השתתף בתחרות הקודמת.
במשחק "מורטל קומבט 4" משנת 1997, ריידן מזמן את סאב זירו פעם נוספת לעזור ולהגן על ממלכת הארץ, הפעם נגד המכשף שינוק.
בינתיים, סאב זירו נלחם נגד סקורפיון - ששינוק הערים עליו להאמין ששבט הלין קוויי הרג את משפחתו.
במשחק "מורטל קומבט: ברית קטלנית" משנת 2002, סאב זירו מביס את סקטור בקרב על מנהיגות שבט הלין קוויי.
הוא פוגש גם בחניכתו פרוסט ולוקח אותה להילחם יחד עם גיבורי ממלכת הארץ נגד הברית המשותפת בין שאנג טסונג וקואן צ'י.
במשחק "מורטל קומבט: הטעיה" משנת 2004, סאב זירו מצטרף לקבוצתו של הלוחם שוג'ינקו כדי להביס איום חדש בדמותו של אונאגה מלך הדרקון וכמו כן כדי להתעמת עם נוב סאיבוט המרושע.
גם במשחק "ברית קטלנית" וגם ב"מורטל קומבט: ללא מעצורים" (2006), סאב זירו נלחם בפרוסט על מנהיגות שבט הלין קוויי ויוצא מנצח.
במשחק "מורטל קומבט: נזירי השאולין" משנת 2005, אשר מתרחש לפני אירועי המשחק השני, סאב זירו מופיע בתחילה כבוס ראשי אך מאוחר יותר חובר ללו קאנג וקונג לאו לזמן קצר כדי לחפש אחר אחיו הבכור.
הוא נצפה לאחרונה כשהוא רודף אחר נוב סאיבוט לתוך ממלכת השאול.
במצב הקווסט של "מורטל קומבט: ארמגדון" משנת 2007, סאב זירו מתמודד מול הלוחם טייבן, אם כי השניים מסכימים לשתף פעולה נגד פלישתם של נוב סאיבוט וסמוק.
לאחר שהם מביסים אותם, סאב זירו נשאר עם נוב סאיבוט מחוסר ההכרה כדי למצוא דרך להציל אותו.
סאב זירו הוא דמות שניתן לשחק בה במשחק הקרוסאובר "מורטל קומבט נגד יקום DC" משנת 2009, שאינו קאנוני לשאר משחקי הסדרה.
המשחק מגולל את עלילתה של מלחמה בין יקום מורטל קומבט לבין יקום DC.
בסיומת של הדמות, מתגלה שסאב זירו הוא כבר אינו המתנקש שהיה והוא עוזב את שבט הלין קוויי.
הוא מקבל השראה מבאטמן להפוך לגיבור-על.
שלא בידיעתו, שבט הלין קוויי רודף אחריו מפני שנטש אותו.